Keskustan kansanedustaja Anne Kalmari kaipaa enemmän vuorovaikutteisuutta julkiseen keskusteluun. Hän kertoo Uuden Suomen haastattelussa, miten itse sai valtavan palautevyöryn kannabikseen ja maaseutuun liittyvästä avauksestaan.

”Erehdyin kirjoittamaan sellaisen ulvahduksen, miten erilainen maailma on [pääkaupunkiseudun ja maaseudun välillä]. Jouduin maalittamisen kohteeksi suorastaan, vaikka oikeastaan tarkoitukseni oli nostattaa keskustelua. Väitän, että meillä on vihreidenkin kanssa tosi paljon samoja arvoja, mutta katsotaan jotenkin eri kulmasta asioita”, Kalmari sanoo.

”Se oli aika järkyttäväkin kokemus. En koe olevani ilkeä ihminen. Oli aika järkyttävää, minkälaisella intensiteetillä haluttiin leimata typeräksi ja tampioksi”, hän jatkaa.

Mukana oli Kalmarin mukaan myös tahallista väärinymmärtämistä ja hän sai syytöksiä ahdasmielisyydestä. Kalmarin mukaan hän on kohun jälkeen muuttanut ajatteluaan siitä, millaisia kannanottoja tekee, ainakin satiirimielessä.

Katso videolta, mikä on Kalmarille tärkein lakihanke ja mistä ominaisuuksista on ollut hänelle politiikassa hyötyä (juttu jatkuu alla):

Kalmarin mielestä on pelottavaa, jos palauteryöppy alkaa vaikuttaa siihen, mitä kansanedustajat sanovat julkisuudessa. Hän sanoo myös hävenneensä tapausta ja sitä, että se vaikutti myös hänen lähipiiriinsä.

Vihreät ja keskusta ovat samassa Sanna Marinin (sd) hallituksessa ja ottaneet välillä yhteen ilmastoasioista. Kalmari kertoo Uuden Suomen 200 kansanedustajaa -sarjan haastattelussa omia näkemyksiään muun muassa metsän käytöstä. Hänellä on myös avauksia ulkomailta tulevien työllistämisen helpottamiseksi.

LUE KOKO HAASTATTELU TÄSTÄ:

LUE MYÖS: